— 257 — 



hvis Kulturen griber ind. Men blottes et Stykke Jord, hvor den 

 vokser i den umiddelbare Nærhed, saa sendes i næste Vækst- 

 periode hele Tæpper af Udløbere ind over Randen af det nye 

 Areal, hvor de andre Hedebuskes Kimplanter dræbes af den dybe 

 Skygge under Rævlingrisene, saa det i dette Tilfælde bliver Ræv- 

 lingen som kommer først og derfor gaar af med Sejren. Saaledes 

 gaar det f. Eks., naar et Stykke Hede ompløjes og atter over- 

 lades til sig selv; Risene bryder da frem i Mellemrummene mel- 

 lem de enkelte Furer, især hvor disse ikke er helt vendt om. Naar 

 der graves Huller for Plantning af Naaletræer, bevokses de blot- 

 tede Flader af en Vegetation med Empetrum som dominerende 

 Art — indtil den opvoksende Plantage øder al oprindelig Vege- 

 tation med sin dødbringende Skygge. 



Den af de øvrige for Heden karakteristiske Buske, som i 

 økologisk Henseende har mest til fælles med Empetrum, er maaske 

 Arctostaphylos uva ursi; den afviger især ved sin underjordiske 

 Foryngelse samt ved at forekomme paa et højere Niveau. 



Erica regenererer ligesaa hurtigt og effektivt som Calluna 

 ved Frø, der spredes ved Vindens Hjælp, hvorimod Myrica, An- 

 dromeda og V accinium- Arterne især regenererer ved underjordiske 

 Udløbere, der blandt andet har den værdifulde Egenskab, at de 

 ikke dræbes ved Hedebrand. Derfor er Tyttebær ofte den første 

 grønne Plante, man ser paa Heden efter en Brand. 



Følgeplanter. 



For under eet at faa et samlet Indtryk af den procentiske 

 Sammensætning af alle de Formationer, hvori Empetrum fore- 

 kommer, har jeg ved Hjælp af Raunkiær's Stikprøvemethode 

 undersøgt nogle Stykker dertil vel egnet Hede med tilhørende 

 Højmose. I Lem (Vestjylland) udtoges 100 Stik à Vio m2 ^ ra alle 

 Facies og alle indeholdende Empetrum; de fremkomne Tal er 

 opført under Kolonne 1. I Kolonne 2 er opført Resultaterne af 

 en lignende Undersøgelse, foretaget ved Ringgive i Midtjyl- 

 land, hvor der dog kun udtoges 50 Stikprøver. 



De to Kolonner viser en meget tydelig Forskel paa den rela- 

 tive Mængde af Rævling, hvilket hidrører fra, at i 2 angives For- 

 holdene paa en af Kulturen i Mands Minde uberørt Hede; medens 

 det Areal, som ligger til Grund for de under 1 antydede For- 

 hold, paa flere Steder havde været benyttet- til Tørveskæring, 

 Afsvidning o. s. v. 



Botanisk Tidsskrift. 37. Bind. 17 



